Sulejman Šarac
<s>Hfz.</s><s>Sulejman ef.</s><s>Šarac (Stolac 1850. - Sarajevo 27. decembra 1927.), bošnjački je teolog, treći po redu reis-ul-ulema u periodu Austro-Ugarske.</s>

<s>Biografija 
Hfz.</s><s>Sulejman ef.</s><s>Šarac je osnovno obrazovanje i hifz Kurana stekao je u rodnom mjestu, a dalje školovanje u Istanbulu je završio 1878. godine.</s><s>Po povratku u Bosnu i Hercegovinu 1879. godine biva imenovan za bihaćkog muftiju, na kojoj dužnosti ostaje do 1887. godine, nakon čega biva postavljen za profesora a kasnije i za direktora Šerijatske sudačke škole u Sarajevu.</s>

<s>U pokretu za vjersku i vjersko-prosvjetnu autonomiju muslimana u Bosni i Hercegovini aktivno je učestvovao, zbog čega mu je Austro-Ugarska teško zamjerila i tadašnja Zemaljska vlada u Bosni i Hercegovini ga premjestila u Vrhovni šerijatski sud.</s><s>Međutim, njegov ugled i popularnost brzo su porasli, pa je nakon dobijene pobjede za vjersku i vjersko-prosvjetnu autonomiju jednoglasno izabran za reisu-l-ulemu.</s><s>Tako je hfz.</s><s>Sulejman ef.</s><s>Šarac bio prvi bošnjački reis-ul-ulema izabran od naroda.</s><s>Njegov izbor nije bio po volji Austro-Ugarskoj, koja će ga, nakon dvogodišnjeg rada, prisiliti da podnese ostavku i to preko iste Hodžinske kurije koja ga je prije dvije godine jednoglasno izabrala.</s><s>Nakon ultimatuma Zemaljske vlade u Bosni i Hercegovini da u roku od osam dana podnese ostavku, reis-ul-ulema hfz.</s><s>Sulejman ef.</s><s>Šarac podnio je ostavku na položaj reis-ul-uleme u avgustu 1912. godine.</s><s>Nakon toga se posvetio porodici i nauci.</s>

<s>Umro je 27. decembra 1927. godine u Sarajevu.</s>

<s>Reference</s>

<s>Spoljašnje veze 
 Sulejman Šarac – reisu-l-ulema koji nije bio po volji austrougarskog režima</s>

<s>Reis-ul-uleme
Biografije, Stolac</s>

